
UZNESENIE VLÁDY SLOVENSKEJ REPUBLIKY

č. 161
z 5. apríla 2017
ku Koncepcii rozvoja Univerzitnej nemocnice Bratislava a návrh realizácie výstavby novej Univerzitnej nemocnice v Bratislave
	Číslo materiálu:
	15224/2017

	Predkladateľ:
	minister zdravotníctva


Vláda

A. berie na vedomie

A.1. Koncepciu rozvoja Univerzitnej nemocnice Bratislava a návrh realizácie výstavby novej univerzitnej nemocnice v Bratislave s pripomienkami prijatými na rokovaní vlády;
B. ukladá

ministrovi zdravotníctva

B.1. zabezpečiť a vykonať kroky smerujúce k realizácii investičného zámeru vrátane potrebnej dokumentácie a predložiť na rokovanie vlády materiál s podrobným rozpočtom nákladov na realizáciu výstavby novej Univerzitnej nemocnice v Bratislave v lokalite Rázsochy, pričom súčasťou tejto dokumentácie bude posúdenie tohto investičného zámeru z hľadiska pravidiel štátnej pomoci

priebežne
B.2. zabezpečiť a vykonať kroky smerujúce k realizácii investičného zámeru vrátane potrebnej dokumentácie a predložiť na rokovanie vlády materiál s podrobným rozpočtom nákladov na realizáciu rekonštrukcie Univerzitnej nemocnice v Ružinove, pričom súčasťou tejto dokumentácie bude posúdenie tohto investičného zámeru z hľadiska pravidiel štátnej pomoci

priebežne
B.3. v úzkej súčinnosti a v zmysle metodických pokynov Úradu pre verejné obstarávanie nastaviť a vykonať prípravu a priebeh potrebných verejných obstarávaní

priebežne
B.4. predložiť na rokovanie vlády materiál s návrhom detailnej geografickej, funkčnej a špecializačnej reorganizácie Univerzitnej nemocnice v Bratislave 

priebežne
predsedníčke Úradu pre verejné obstarávanie

B.5. poskytnúť úzku súčinnosť ministrovi zdravotníctva a metodicky usmerňovať prípravu a priebeh verejných obstarávaní v rozsahu kompetencií Úradu pre verejné obstarávanie

priebežne.
Vykonajú:
minister zdravotníctva
predsedníčka Úradu pre verejné obstarávanie

